Գիտնականները պարզել են, որ մարզումների ժամանակ հիպոֆիզն ակտիվորեն էնդորֆին է մշակում: Մարզասրահ և լողավազան ակտիվ հաճախողների հարցման արդյունքում պարզ է դարձել, որ նրանց 85%-ը մարզումներից հետո մոռանում է վատ տրամադրության ու դեպրեսիայի մասին: Սկսեք քչից. առավոտյան վազքից: Իսկ երբ զգաք, որ ավելին կարող եք, ապա հաճախեք մարզադահլիճներ, ֆիթնես սրահներ, զբաղվեք արևելյան մարզաձևերով, ու կուտակված ագրեսիան անպայման ելք կգտնի: Լողավազանը կցրի ձեր հոգնածությունը և թուլանալու հրաշալի հնարավորություն կընձեռի: Մարզումների ողջ ընթացքում ձեր օրգանիզմը էնդորֆին կմշակի: Իսկ դա նշանակում է, որ աչքերի փայլն ու լավ տրամադրությունը երաշխավորված են: